Nolūkā nodrošināt Rīgas Stradiņa universitātes (turpmāk – RSU) rīkotās pirmsinkubācijas (PINK) programmas (turpmāk – Pirmsinkubācijas programma) dalībnieku personas datu korektu apstrādi, informējam, ka norādot savus personas datus pieteikuma anketā Jūs piekrītat sniegto personas datu – vārds, uzvārds, studiju programma, struktūrvienības/absolvents, e-pasta adrese apstrādei un uzglabāšanai, kas nepieciešama pasākuma organizēšanai un administrēšanai. Datu glabāšanu RSU veiks “3” (trīs) mēnešus pēc Pirmsinkubācijas programmas noslēguma. Pēc šī termiņa beigām personas dati tiks neatgriezeniski dzēsti.

Pirmsinkubācijas programmas pasākumu laikā jūs varat tikt fotografēts un/ vai filmēts. Video/ balss ieraksti un/vai fotogrāfijas var tikt izmantoti RSU leģitīmo interešu nodrošināšanai – pasākuma atspoguļošanai marketinga un sakaru aktivitātēs (t.sk. materiāla sagatavošanai un ievietošanai sociālajos tīklos), lai nodrošinātu RSU atpazīstamību, kā arī arhivēšanas nolūkā. Norādītos datus RSU plāno glabāt pastāvīgi. Ievērojot konkrētās datu apstrādes mērķi, daļa iegūto materiālu var būt publiski pieejama RSU sociālajos tīklos un/vai mājaslapā, tādā veidā kļūstot pieejama jebkurai trešajai personai.

Personas datu apstrāde tiek veikta, pamatojoties uz Vispārīgās datu aizsardzības regulas 6.panta 1.punkta a) un f) apakšpunktu, t.i., iesniedzot pieteikumu dalībai pasākumā Jūs piekrītat Jūsu personas datu apstrādei šeit norādītajiem mērķiem un apjomā, kā arī RSU leģitīmu interesi atspoguļot organizētos pasākumus vai pasākumus, kuros tā piedalās, plašsaziņas līdzekļos un sociālajos tīklos, tādējādi nodrošinot atpazīstamību.

Jūsu norādīto vai RSU Pirmsinkubācijas programmas norises laikā iegūto personas datu saņēmēji var būt RSU pilnvarotie darbinieki, pieaicinātie personas datu apstrādātāji, tiesībsargājošās un uzraugošās iestādes. Trešajai personai personas dati var tikt nodoti noslēgtā līguma ietvaros, lai veiktu kādu līguma izpildei nepieciešamu funkciju (piemēram, lai sniegtu kvalitatīvu pakalpojumu pasākuma dalībniekiem).

Ar papildus informāciju par RSU veikto personas datu apstrādi, datu subjekta tiesībām t.sk. iesniegt iesniegumu un saņemt informāciju par datiem, iespēju iebilst pret datu apstrādi, to labošanu vai dzēšanu, pieprasīt piekļuvi saviem datiem, varat iepazīties RSU privātuma politikā:

LV - [www.rsu.lv/privatuma-politika](http://www.rsu.lv/privatuma-politika)

ENG [www.rsu.lv/privacy-policy](http://www.rsu.lv/privacy-policy)

**Pārzinis:**

Rīgas Stradiņa universitāte

Dzirciema iela 16, Rīga, LV-1007

e-pasts: rsu@rsu.lv;

tel.: 67409232

Par visiem personas datu apstrādes jautājumiem, ko veic RSU aicinām sazināties ar RSU datu aizsardzības speciālistu, rakstot e-pastu uz adresi personu.dati@rsu.lv vai izmantojot augstāk minētos kontaktus.